<prompt> Generate a headline for the following text: n SHASHA yakambonetsa munhabvu Carlos Murehwa Max anoti anoshuvira kuona maWarriors achimbotambawo kumutambo weFIFA World Cup uye hakuna chinotadzisa chikwata ichi kuenda kumakwishu aya sezvo chizere nevatambi vanotamba nhabvu inonwisa mvura kunyika dzinosanganisira dziri kuEurope. Apo mutambo World Cup uri kuenderera mberi kuQatar, Africa iri kumirirwa nenyika shanu dzinoti Senegal, Ghana, Tunisia, Morocco neCameroon. Murehwa, uyo akambotambira maWarriors, anoti hakuna chinotadzisa chikwata chenyika ichi kuenda kuWorld Cup asi hunge kana zvinhu zvose zvakarongeka. Iye zvino senyika takakomborerwa kuti tine vatambi vakawanda vari kutambira nhabvu yavo kuEurope muzvikwata zvikuru saka kana tikarongeka tinoenda kuWorld Cup. Chiremerera chikuru kuona nyika yedu ichitamba kuWorld Cup, todawo kuiona iriko saka zvinoda mushandirapamwe kuti zvigokwanisika kuitika. Asi chekutanga ndechekuti ngatirwise zvirango zvatakatemerwa neFIFA neCAF zvibviswe tibve tatotanga gadziriro dzemutambo unotevera wa2026. Gadziriro dzinotanga izvezvi, anodaro Murehwa. Munhoroondo yenhabvu yeZimbabwe, maWarriors haasati ambobudirira kuenda kuWorld Cup kunyangwe zvazvo akapotsa nepadiki panguva yaairairidzwa naReinhard Fabisch apo akatadziswa nemutambo mumwe chete paakazokundwa neCameroon. Pachapera mutambo weWorld Cup kuQatar, ndipo panobva patotanga gadziriro dzemutambo we2026 FIFA World Cup iyo icharongwa nenyika nhatu dzinoti United States of America, Mexico neCanada. Carlos Max apo aitambira chikwata chenyika chemaWarriors Zvakadaro, Murehwa uyo akambotambira zvikwata zvenhabvu zvinosanganisira CAPS United, Dynamos neArcadia United vazhinji havazive kuti zita rake remadunhurirwa iri rakatangira kupi. Anoti zita iri akaripihwa nevatsigiri vechikwata cheCAPS United panguva iyo aitambira Green Machine. Anoti iye nevamwe vemuchikwata chake vaitamba nhabvu zvainwisa mvura zvakaona vachipihwa mazita emadunhurirwa nevatsigiri senzira yekuvarumbidza. Ndichiri kuCAPS United, kana waitamba nhabvu zvinonwisa mvura, vatsigiri vaikupa zita remadunhurirwa. Ini ndakazoona ndakushevedzwa kunzi Murehwa, ndikangozvigamuchira. Taive nevamwe vatambi vakaita saJoel Shacky Tauro akasvika pakushevedzwa kunzi Mr Goals nekuti ainwisa zvaidakadza, vamwe vakaita saNever Chiku ainzi Maswera sei kuchiti Joel Shambo ainzi Headmaster, anodaro Murehwa.  <response>: Sure, heres a headline for the given text - Zimbabwe ine mukana wekuenda kuWC 